દસ દિવસના એકધારા મુશળધાર વરસાદને પરિણામે સૌરાષ્ટ્રનો મચ્છુ બંધ-2 તુટ્યો. આથી સર્જાયેલું ઘોડાપૂરે મોરબી, માળિયા, અને આસપાસના અનેક ગામોનો સત્યાનાશ વેર્યો. હજારો માણસોના જીવ લેવાની સાથે પાણીની ત્રીસ ફૂટ ઉંચી દીવાલે મકાનો, કારખાના, અને આખા લત્તાઓને સાફ કરી નાખ્યાં. અત્યાર સુધી હોનારતનાં સાચાં કારણો અંધારપટ હેઠળ ઢંકાયેલાં રહ્યાં છે, અને તેની સ્મૃતિ ધીમે ધીમે ઝાંખી થતી ગઈ છે.